CELEX: 32006R1976
Language: mt
Date: 2006-12-20 00:00:00
Title: Regolament tal-Kummissjoni (KE) Nru 1976/2006 tal- 20 ta' Diċembru 2006 li jemenda r-Regolamenti (KE) Nru 2204/2002, (KE) Nru 70/2001 u (KE) Nru 68/2001 fir-rigward tal-estjoni tal-perjodi ta' applikazzjoni Test b'rilevanza għaż-ŻEE

5.12.2008         MT             Il-Ġurnal Uffiċjali ta’ l-Unjoni Ewropea                         801

32006R1976

23.12.2006                   IL-ĠURNAL UFFIĊJALI TA’ L-UNJONI EWROPEA                         L 368/85

                REGOLAMENT TAL-KUMMISSJONI (KE) Nru 1976/2006

                                     tal-20 ta' Diċembru 2006

    li jemenda r-Regolamenti (KE) Nru 2204/2002, (KE) Nru 70/2001 u (KE) Nru 68/2001
                     fir-rigward tal-estjoni tal-perjodi ta' applikazzjoni

                                    (Test b'rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 994/98 tas-7 ta’ Mejju 1998 dwar l-
applikazzjoni tal-Artikoli 92 u 93 tat-Trattat li jistabbilixxi l-Komunità Ewropea għal ċertu
kategoriji ta’ għajnuna Statali orizzontali1, u b’mod partikolari l-punti (a)(i), (ii),(iv) u punt b)
ta’ Artikolu 1 (1) tiegħu,

Wara li ppubblikat abbozz ta’ dan ir-Regolament,

Wara li kkonsultat il-Kumitat Konsultattiv dwar l-Għajnuna mill-Istat,

Billi:
(1) Ir-Regolament tal-Kummissjoni (KE) Nru 2204/2002 tat-12 ta’ Diċembru 2002 dwar l-
       applikazzjoni ta’ Artikoli 87 u 88 tat-Trattat KE dwar għajnuna mill-Istat għax-xogħol2,
       ir-Regolament tal-Kummissjoni (KE) Nru 70/2001 tat-12 ta' Jannar 2001 dwar l-
       applikazzjoni tal-Artikolu 87 u 88 tat-Trattat tal-KE għall-għajnuna tal-Istat lill-impriżi
       żgħar u ta' daqs medju3 u r-Regolament tal-Kummissjoni (KE) Nru 68/2001 dwar it-
       tħaddim tal-Artikoli 87 u 88 tat-Trattat tal-KE dwar l-għajnuna għat-taħriġ4 se jiskadi
       fil-31 ta’ Diċembru 2006. Fil-Pjan ta’ Azzjoni dwar l-Għajnuna mill-Istat5, il-
       Kummissjoni pproponiet ir-ragruppament ta’ dawn ir-Regolamenti f’Regolament uniku
       dwar l-eżenzjoni ta’ kategorija u possibbilment jiżdiedu oqsma oħra msemmija fl-
       Artikolu 1 u 2 tar-Regolament (KE) Nru 994/98.

1
         ĠU L 142, 14.5.1998, p. 1.
2
         ĠU L 337, 13.12.2002, p. 3. Ir-Regolament kif emendat bir-Regolament (KE) Nru 1040/2006 (ĠU L
         187, 8.7.2006, p. 8).
3
         ĠU L 10, 13.1.2001, p. 33. Ir-Regolament kif emendat bir-Regolament (KE) Nru 1040/2006.
4
         ĠU L 10, 13.1.2001, p. 20. Ir-Regolament kif emendat bir-Regolament (KE) Nru 1040/2006.
5
         COM/2005/0107 finali
 ---pagebreak--- 802             MT             Il-Ġurnal Uffiċjali ta’ l-Unjoni Ewropea                 5.12.2008

(2)   Il-kontenut tar-Regolament ġejjieni dwar l-eżenzjoni ta’ kategorija jiddependi b’mod
      partikolari fuq ir-riżultati tal-konsultazzjonijiet pubbliċi mibdija mill-pjan ta’ azzjoni
      dwar l-għajnuna mill-Istat fir-rigward ta’ anqas għajnuna mill-Istat li min-naħa l-oħra
      tkun aktar iffokata. pjan għar-riforma tal-għajnuna mill-Istat 20056. Huma meħtieġa
      wkoll diskussjonijiet ma’ rappreżentanti ta’ Stati Membri biex issir definizzjoni tal-
      kategoriji ta’ għajnuna li tista’ tiġi kkunsidrata kompatibbli mat-Trattat. Sabiex
      jitkomplew il-konsultazzjonijiet kurrenti u l-analiżi tar-riżultati tagħhom, ikun xieraq li
      jiġi estiż il-perjdou ta' applikazzjoni tar-Regolamenti (KE) Nru 2204/2002, (KE) Nru
      70/2001 u (KE) Nru 68/2001 sat-30 ta' Ġunju 2008.

(3)   Ir-Regolamenti (KE) Nru 2204/, (KE) Nru 70/2001 u (KE) Nru 68/għandhom jiġu
      emendati skont il-ħtieġa.

(4)   Barra minn hekk huwa xieraq li l-Istati Membri ma jintalbux jibagħtu dokumenti ġodda
      b'informazzjoni fil-qosor dwar miżuri se jkunu estiżi taħt dan ir-Regolament mingħajr
      ebda modifika fis-sustanza tagħhom.

ADOTTAT DAN IR-REGOLAMENT:

                                            Artikolu 1
Fl-Artikolu 11(1) tar-Regolament (KE) Nru 2204/2002, it-tieni sentenza tinbidel b'dan li ġej:
“Għandu japplika sat-30 ta’ Ġunju 2008”.

                                            Artikolu 2
Fl-Artikolu 10(1) tar-Regolament (KE) Nru 70/2001, it-tieni sentenza tinbidel b'dan li ġej:
“Għandu japplika sat-30 ta’ Ġunju 2008”.

                                            Artikolu 3
Fl-Artikolu 8(1) tar-Regolament (KE) Nru 68/2001, it-tieni sentenza tinbidel b'dan li ġej:
“Għandu japplika sat-30 ta’ Ġunju 2008”.

                                            Artikolu 4
L-obbligu li jiġu kkomunikati dokumenti ta' informazzjoni fil-qosor dwar il-miżuri
implimentati, skont l-artikolu 7 (1) tar-Regolament (KE) Nru 68/2001, l-Artikolu 9(1) tar-
Regolament (KE) Nru 70/2001 u l-Art. 10(1) tar-Regolament (KE) Nru 2204/2002
m’għandux japplika għal miżuri ta’ għajnuna mill-Istat li jestendu l-miżuri dan ir-

6
       COM (2005) 107 finali
 ---pagebreak--- 5.12.2008       MT            Il-Ġurnal Uffiċjali ta’ l-Unjoni Ewropea                      803

Regolament, sakemm ma ssir l-ebda emenda sostantiva fuq tali miżuri u d-dokumenti ta’
informazzjoni fil-qosor dwar l-implimentazzjoni ta’ tali miżuri jkunu tressqu kif suppost.

                                           Artikolu 5
Dan ir-Regolament għandu jidħol fis-seħħ fl-għoxrin jum mill-pubblikazzjoni tiegħu f'Il-
Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u jkun direttament applikabbli fl-Istati
Membri kollha.

Magħmul fi Brussell, 20 ta' Diċembru 2006.

                                              G all-Kummissjoni
                                              Neelie KROES
                                              Membru tal-Kummissjoni
 ---pagebreak--- 804   MT   Il-Ġurnal Uffiċjali ta’ l-Unjoni Ewropea   5.12.2008